Գեորգի Դերլուգյան

Գեորգի Մատվեյի (Մարտիրոս) Դերլուգյան (, (), խորհրդահայ և ամերիկացի սոցիոլոգ, հրապարակախոս, Աբու Դաբիի Նյու Յորքի համալսարանի պրոֆեսոր։ Հայրը եղել է Հայ կաթողիկե եկեղեցու հետևորդ։

Կենսագրություն 
Գեորգի Դերլուգյանը ծնվել 1961 թվականի հոկտեմբերի 25-ին Ռուսաստանի Կրասնոդար քաղաքում։ Նրա հորական պապը ծնվել է Արդվինում, ռուս-թուրքական պատերազմից հետո գաղթել է Ռուսաստանի կայսրություն։ Գեորգիի մայրը՝ Եկատերինա Կոնդրատեվնա Տարասենկոն, ծնվել է Կրասնոդարի երկրամասի Ստարովելիչկովսկայա գյուղում` Կուբանի կազակների ընտանիքի ընտանիքում։ Գեորգին մեծացել է իր մորական տատի մոտ, որը խոսել է միայն ուկրաիներեն։

Գեորգին ավարտել է Կրասնոդարի միջնակարգ դպրոցներից մեկը, այնուհետև ուսումը շարունակել է Մոսկվայի պետական համալսարանի Ասիայի և Աֆրիկայի երկրների ինստիտուտում, մասնագիտացվել է Աֆրիկյան ուսումնասիրությունների ոլորտում։ Ուսման ընթացքում վերապատրաստվել է Մոզամբիկի Տետե քաղաքում, աշխատել է Մոզամբիկում։

1990 թվականին ավարտել է ԽՍՀՄ ԳԱ ընդհանուր պատմության ինստիտուտի ասպիրանտուրան, պատմական գիտությունների թեկնածուի գիտական աստիճանի թեզի թեման եղել է «Պարտիզանական պատերազմի հասարա-քաղաքական ասպեկտները Մոզամբիկում»։

1990 թվականի օգոստոսից նա Իմմանուել Վալլերշտայնի հետ աշխատել է Բինգհեմթոնում՝ Նյու Յորքի Պետական համալսարանին կից  Բինգհեմթոնի համալսարանում, եղել է  Իմմանուել Վալլերշտայնի ասպիրանտը, նույն համալսարանում պաշտպանել է դոկտորական ատենախոսություն։

Աշխատել է Միչիգանի համալսարանում, 1997 թվականից  դասավանդում է Չիկագոյի Հյուսիսարևմտյան համալսարանում։

Պատմական գիտությունների թեկնածու և սոցիոլոգիայի գծով փիլիսոփայության դոկտոր է։

Աշխարհահամակարգերի վերլուծության տեսության ամենանշանավոր ներկայացուցիչներից մեկն է։

Բազմաթիվ գրքերի և աշխատությունների  հեղինակ է, որոնք թարգմանվել են աշխարհի տարբեր լեզուներով` ճապոներեն, չինարեն, կորեերեն, իսպաներեն, լեհերեն, թուրքերեն։ Դերլուգյանը բազմաթիվ պարգևների և մրցանակների է արժանացել իր ուսումնասիրությունների համար, այդ թվում պարգևատրվել է Մըք Արթուր հիմնադրամի «Խաղաղության և անվտանգության ընկերկցության»  «MacArthur Peace and Security Fellowship» պարգևով։

Վերջին տարիների ուսումնասիրությունների  թեմաները՝ գլոբալիզացիա, գլոբալ կապիտալիստական տրանսֆորմացիաները, պոստսովետական պատերազմները, էթնիկ կոնֆլիկտները։

Աշխատություններ 
Wallerstein, Immanuel; Derluguian, Georgi; Calhoun Craig; Collins, Randall; Mann, Michal (2013). Does Capitalism Have a Future?. Oxford University Press. ISBN 978-0-19-933085-0.
Derluguian, Georgi (2005). Bourdieu's Secret Admirer in the Caucasus: A World-System Biography. Chicago: University of Chicago Press. ISBN 0-226-14283-3.
Derluguian, Georgi; Greer, Scott L. (2000). Questioning Geopolitics: Political Projects in a Changing World-System. Westport, Conn.: Greenwood Press. ISBN 0-275-96656-9.
A Tale of Two Cities/ 2000
Bourdieu’s Secret Admirer in the Caucasus / 2005
The Worlds Which the Portuguese, the Russians, and the Turks Created: Empires on Europe’s Periphery /2007
The last Chechеn soldier of Soviet Empire/ 2005
Capitalism for everyone/ 2006
Virtual Politics /2005

Ծանոթագրություններ

Արտաքին հղումներ 
Գեորգի Դերլուգյանի լուսանկարը fedpress.ru կայքում
Contributions at Expert 
Works at "Russian Achipelago"
Georgi Derluguian at Google Scholar

Արտաքին հղումներ 

Ամերիկահայ արձակագիրներ
Գիտնականներ այբբենական կարգով
Պատմական գիտությունների թեկնածուներ
Փիլիսոփայական գիտությունների դոկտորներ
Սոցիոլոգներ
Ամերիկահայ պրոֆեսորներ
Ամերիկահայ պատմաբաններ